કરણ જોહરનું આ સ્વરૂપ અને કરણ મલ્હોત્રા નામનો જિનીયસ ડિરેક્ટર અત્યાર સુધી ક્યાં છુપાયેલાં હતાં? આ પ્રશ્ન ગુરુવારે રિલીઝ થયેલી ‘અગ્નિપથ’ની પહેલી વીસ મિનિટ જોતાં જ થાય. ૧૯૯૦માં ફ્લૉપ થઈ હોવા છતાં આજે બૉલીવુડની સારી ફિલ્મોમાં ગણવામાં આવતી ‘અગ્નિપથ’ની રીમેક બનાવવી અને એમાં જે સારી બાબતો હતી એને ધ્યાનમાં રાખીને પોતાની રીતે અમુક ફેરફારો કરી દર્શકોને સફળતાથી ફિલ્મનું નવું સ્વરૂપ આપવું એ કોઈ નાની જવાબદારી નથી. મૂળ ફિલ્મ જે કારણોસર ઘણી વાહવાહી મેળવી શકી છે એને પૂરતું માન આપીને આ ફિલ્મને અલગ રીતે દર્શકો સુધી લાવવામાં આવી છે, જેની દરેક રીમેક પાસેથી હંમેશાં આશા રાખવામાં આવતી હોય છે.